CELEX: C2005/193/28
Language: da
Date: 2005-08-06 00:00:00
Title: Sag C-237/05: Sag anlagt den 30. maj 2005 af Kommissionen for De Europæiske Fællesskaber mod Den Hellenske Republik

6.8.2005   
            
            
               DA
            
            
               Den Europæiske Unions Tidende
            
            
               C 193/18
            
         Sag anlagt den 30. maj 2005 af Kommissionen for De Europæiske Fællesskaber mod Den Hellenske Republik
   (Sag C-237/05)
   (2005/C 193/28)
   Processprog: græsk
   Ved De Europæiske Fællesskabers Domstol er der den 30. maj 2005 anlagt sag mod Den Hellenske Republik af Kommissionen ved M. Patakia og X. Lewis, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 3, stk. 2, artikel 7, artikel 11, stk. 1 og artikel 15, stk. 2, i direktiv 92/50/EØF (1), samt i henhold til det almindelige gennemsigtighedsprincip, ved den praksis, som den kompetente myndighed for udfyldning og indsamling af ansøgninger/erklæringer om dyrkning af korn m.v. har fulgt inden for rammerne af det integrerede system for forvaltning og kontrol (IACS) i 2001.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen har modtaget en anmeldelse vedrørende indgåelsen — gennem direkte tildeling til PASEGES (2) — af en rammeaftale og aftaler til gennemførelse heraf, som vedrører udførelsen af tjenesteydelser i forbindelse med anvendelsen af det integrerede system for forvaltning og kontrol (IACS) inden for landbrugsområdet i 2001.
   I lyset af Domstolens retspraksis finder Kommissionen, at de græske myndigheder skulle have anvendt offentliggørelses- og procedurereglerne i direktiv 92/50, afsnit III, IV, V og VI.
   Kommissionen finder ligeledes, at Den Hellenske Republik dels ikke har godtgjort, at der var grundlag for en undtagelse i henhold til artikel 11, stk. 3, litra b), i direktiv 92/50, dels fejlagtigt har anset de nævnte tjenesteydelser som henhørende under direktivets bilag 1B.
   Subsidiært har Kommissionen gjort gældende, at medlemsstaterne heller ikke er fritaget for pligten til at sikre en vis grad af offentlighed for så vidt angår de tjenesteydelser, der henhører under direktivets bilag 1B.
   Endelig har Kommissionen anført, at bortset fra den uenighed, som stadig består mellem de græske myndigheder og Kommissionen med hensyn til fortolkningen af de pågældende bestemmelser i direktivet, er dets anvendelse i praksis ikke blevet sikret, i modsætning til, hvad de græske myndigheder hævder.
   Kommissionen finder derfor, at Den Hellenske Republik har tilsidesat sine forpligtelser i henhold til artikel 3, stk. 2, artikel 7, artikel 11, stk. 1, og artikel 15, stk. 2, i direktiv 92/50, samt i henhold til det almindelige gennemsigtighedsprincip.
   
      (1)  EFT L 209 af 24.7.1992, s. 1.
   
      (2)  Πανελλήνια Συνομοσπονδία Ενώσεων Γεωργικών Συνεταιρισμών (De Græske Landbrugssammenslutningers Forbund)